Odense Adresse-Contoirs Efterretninger, 1840-11-27
Odense. Fra æret Haand har Udgiveren modtaget Følgende: "Om Valg til Deputerede. Det maa sikkerligen være enhver oprigtig FædrenelandsvensØnske, at de nu forestaaende Valg af Deputerede til Stænderforsamlingen, maae, i enhver Valgklasse og i ethvert Valgdistrikt, faae et ønskeligt, for det almene Vel, for Fædrenelandet gavnligt og heldbringende Udfald. En jydsk Fæstebonde, N. R., har i Ugebladet for den danske Bonde 1835 ladet indrykke: "Et Par Ord i Anledning af de i afvigte Aars sidste Maaneder afholdte Valgforsamlinger, hvoraf Jndsenderen tillader sig at uddrage Følgende, der ved de forestaaende Valg fortjener paa det Nøieste at tages til Eftertanke: "Da Indretningen er af saa stor Vigtighed og Hensigten er saa gavnlig, saa burde man ikke kunde troe andet, end at de Valgberettigede jo saaledes have overveiet denne vigtige Sag, at de ikke med Ligegyldighed i Henseende til hvem de vælge, eller med Ringeagt og Mistroe til Jndretningen selv, have uværdig anvendt denne kongelige Gave. Ja man burde troe, at den Forret, som Loven hjemler dem, nemlig efter egen Jndsigt og Overlæg at bidrage til at faae den Mand til Deputeret, som de helst ønske, ja endog uden at Loven paalægger dem at staae til Ansvar for deres Stemme, enten den falder paa den Klogeste eller den Dummeste, paa den Rigeste eller den Fattigste, paa Ven og Paarørende eller den ganske Frem nede, paa Patrioten eller Egoisten, paa den Ædruelige eller Sviregasten, paa den Redelige og Retskafne eller paa den Uredelige og Samvittighedsløse, naar de ere myndige og ikke stemplede med offentlig Foragt som Forbrydere; jeg siger, at man burde troe, at denne, den Valg berettigedes Forret bør have opvakt ham til den grundigste Eftertanke, Nidkjærhed og Forsigtighed i sit Valg; thi behøver han end ikke at staae sine Medborgere tilrette for de Feil, han heri har begaaet, saa maa han dog staae tilrette for sig selv og sin Bevidsthed, og Samvittigheden er altid den strængeste Dommer. Kan han ikke for et ufornuftigt, noverlagt eller partisk Valg straffes efter en mild Lov, straffes han dog efter en strængere, nemlig fornuftige Landsmænds Mishag og Ringeagt, som et imod sin Konges Hensigt handlende uskjønsomt Væsen. Jo! det er vist, at den Valgberettigede har et stort Ansvar: det er jo hans dorske Ligegyldighed, Ufornuft eller Partiskhed, der bidrager til at gjøre Distriktet Skam. Har han af egennyttig eller nædel Bevæggrund tilladt sig at kalde det godt og dygtigt, som er slet og dumt, saa har han jo bidraget til at en Deputeret faaer Deel i Forhandlinger, Biere hvortil han er uduelig eller uværdig og altsaa vanærer Distriktet ved Repræsentanten, som dets udkaarne Formand, da Vælgerne bedømmes efter den Valgte, som Svenden efter Herren. Vidste man i Forveien alt hvad der kunde forefalde ved de raadgivende Stænders Forsamlinger, saa vilde jeg troe, at endog den mindre Oplyste kunde virke noget. Han kunde da hjemme overveie, raadføre sig, komme til Resultater og faste Beslutninger. Han kunde da afgive sin Betænkning til Forsamlingen, omtrent som en Sagfører afgiver sit Jndlæg til Retten. Men nu veed man ikke hvad Kongen vil forlange Raad og Betænkning om; man veed ikke hvad Medborgere kunne faae isinde at forelægge til Overveielse. Den Deputerede maa altsaa vise sig dygtig til at afgive sin Betænkning om saadanne Gjenstande, som han i Forveien ikke har kunnet havt Leilighed at overveie, og i Forhold til hvad der bliver at forhandle, kan Tiden blive indskrænket nok. Den Deputerede maa iøvrigt være Bonde eller Værkseier, Møller, Pensionist eller Embedsmand, saa maa hans Jndsigt strække sig til flere Ting; han maa være fast og selvstændig, at han baade kan give Grunde for sin Mening og tør fremsætte den; han bør være frimodig, saa at han uden Undseelse tør øve den Ret Kongen har skjænket ham, og naar han ifølge samme træder i Skranken med de høiere Stænders Deputerede, maa han vise sig saa velsindet, at han ingenlunde seer alene paa sin egen Stands Fordeel, men paa det Heeles Vel; thi det Heles Vel er Kongens Hensigt, og Paastande om een Stands Fortrin til Skade, for en anden, vil nok finde grundig Modstand. Disse ere mine Anskuelser i denne vigtige Sag, og i Betragtning heraf har jeg troet, at den bedste Mand i Distriktet ikke var for god til Deputeret, naar han besad saadanne Egenskaber, som egne og udmærke en saadan.